কাতার-মেক্সিকো সম্পর্ক
১৯৭৫ সালের ৩০ জুন, কাতার এবং মেক্সিকোর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। এর আগে ১৯৭১ সালে কাতার যুক্তরাজ্য এর নিকট হতে স্বাধীনতা লাভ করে। কূটনৈতিক সম্পর্ক স্থাপনের পর থেকে, দুই দেশের সম্পর্ক বিভিন্ন আন্তর্জাতিক সংস্থা যেমন; জাতিসংঘ এর মাধ্যমে কার্যকরী ছিল। তবে সাম্প্রতিক সময়ে এই দুই দেশ নিজেদের মধ্যকার সম্পর্ক উন্নয়ন এবং দৃঢ়করণে আগ্রহী হয়েছে। দেশদুটি নিজেদের মধ্যকার সমন্বয় বৃদ্ধি করেছে। ২০১৪ সালে, মেক্সিকো সিটিতে, কাতার তাদের দূতাবাস চালু করে। খুব দ্রুতই মেক্সিকোও, দোহায় তাদের দূতাবাস চালু করে। ২০১৫ সালে, মেক্সিকো, তাদের এই দূতাবাস চালু করে।
ওমান-কাতার সম্পর্ক
২০১৭ কাতারের কূটনৈতিক সংকট এর সময়কালে যখন পারস্য উপসাগরীয় কয়েকটি দেশ কাতারের সাথে সম্পর্ক ছিন্ন করে, তখন কাতারের পণ্য পরিবহনের জন্য, ওমান ছিল প্রধান পরিবহণ পথ। এই সংকটের সময় যেসব পণ্যের গন্তব্য ছিল কাতার সেগুলো ওমানের সালাহ বন্দর এবং সোহার বন্দর দিয়ে পরিবহণ করা হত।
এছাড়াও, সেই মাসেই কাতারের হামাদ বন্দর এবং ওমানের এই দুটি বন্দরের মাঝে সরাসরি নৌপথ তৈরি করা হয়।
সৌদি আকাশসীমায় কাতার এয়ারওয়েজ কে নিষিদ্ধ করা হলে, ওমান তখন কাতারকে সাহায্য করে। এই দন্দের মধ্যে ওমান কখনই যুক্ত হয় নি, তবে বিকল্প পরিবহণপথ হিসেবে, কাতারকে নিজেদের ভূমি ব্যবহার করার অনুমতি দিয়ে, দেশটি কাতারকে প্রতিবেশী দেশগুলোর অবরোধ মোকাবিলা করার সুযোগ দিয়েছে।